Politsei- ja piirivalvekolledži Paikuse õppeüksus

Sisekaitseakadeemia Politsei- ja piirivalvekolledži Paikuse õppeüksus (ka Paikuse kool, varem Paikuse politseikool) on Sisekaitseakadeemia õppeüksus. See asub Pärnu maakonnas Pärnu linnas Paikuse alevis ning on üks politsei- ja piirivalvekolledži õppekeskusi (teine asub Harju maakonnas Tallinnas aadressil Kase 61).

 Ajalugu 
 Paikuse politseikool 
31. mail 1990 allkirjastas peaminister Edgar Savisaar korralduse asutada Pärnumaal Paikusel Siseministeeriumi Politseikool, mis asus tegutsema senise alaealiste koloonia põhjal 1986. aastal loodudErikutsekool avati 50 ja suleti 25 aastat tagasi, Paikuse Postipaun, nr 11, 17. november 2015 Erikutsekool nr 2 hoonekompleksis. Politseikool Paikusel asutati Vabariigi Valitsuse määrusega nr 116 1990. aasta 5. juunil.

Esimene direktor oli Jüri Merits, kes juhtis kooli 11 aastat (1990–2000).Tähtpäev: 28 aastat politseiharidust Paikusel www.sisekaitse.ee Kool alustas õppetööd 110 kadetiga, neist lõpetas kooli 100.Paikuse politseikool tähistas tagantjärele 30. sünnipäeva www.err.ee, 25.09.2020 Politseikoolis hakati õpetama madalama astme politseitöötajaid (kordnikke ja abikonstaableid).

Järgmised direktorid olid Elmar Nurmela (2001–2002), Ralf Palo (2002–2004), Juhan Kubu (2004–2006), Aivar Toompere (2006–2015).

1997. aastal liidetiTallinna Politseikooli liitmine Paikuse Politseikooliga ja Paikuse Politseikooli ümbernimetamine RT I 1997, 57, 948 Paikuse politseikool ja Tallinna politseikool ning uueks nimeks sai Politseikool, mis hakkas alluma Siseministeeriumi Politseiametile.

 Politseikolledž 
2004. aastal muudeti Politseikool Sisekaitseakadeemia politseikolledži struktuuriüksuseks. 2010. aastal ühendati politseikolledž ja piirivalvekolledž Sisekaitseakadeemia politsei- ja piirivalvekolledžiks.https://web.archive.org/web/20250515063713/https://www.sisekaitse.ee/et/PPK (vaadatud 29.04.2020)

Kolledžit on juhtinud lisaks Aivar Toomperele ka Priit Heinsoo (2015–2017) ja Kalvi Almosen (2017–2022) ning alates 2022. aastast Kristian Jaani.

Paikuse õppeüksus suletakse 2028. aastal ning politseihariduse ja väljaõppe andmine koondatakse Tallinna, Väike-Maarjasse ja Narva."Sisekaitseakadeemia sulgeb mõne aasta pärast Paikuse õppeüksuse" ERR, 28. november 2024

 Kooli nimi ja paiknemine süsteemis 
 5. juuni 1990 Politseikool (Eesti Vabariigi Siseministeeriumi Politseikool)
 25. september 1992 Politseikool (Eesti Vabariigi Riikliku Politseiameti Politseikool)
 1995–1997 Paikuse Politseikool (Politseiameti halduses)
 25. august 1997 Politseikool (Politseiameti halduses)
 1. september 004 Sisekaitseakadeemia politseikolledži politseikool (Siseministeeriumi halduses)
 1. veebruar 2010 Sisekaitseakadeemia politsei- ja piirivalvekolledži Paikuse kool
 10. veebruar 2017 Sisekaitseakadeemia politsei- ja piirivalvekolledž (Paikuse õppeüksus)

 Viited 

Kategooria:Sisekaitseakadeemia
Kategooria:Pärnu linn
Kategooria:Politseiamet
Kategooria:Eesti kutsekoolid